Diari Oficial de la Generalitat Valenciana


Sumari del DOGV 5466, del 08-03-2007 (2007/2671)

RESOLUCIÓ de 20 de febrer del 2007, de la direcció general d'Ensenyament, per la qual es convoquen proves d'accés als cicles formatius de Formació Professional.
----------------------------------------------------------------------------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2671


Data del document
:   20-02-2007

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * formació professional
    * examen
    * ensenyament professional

La Llei Orgànica 2/2006, de 3 de maig, d'Educació establix, en el Títol I, Capítol V, article 41, els requisits d'accés als cicles formatius de la Formació Professional indicant, en el punt 2 del dit article que "també podran accedir a la Formació Professional aquells aspirants que, no tenint els requisits acadèmics, superen una prova d'accés."
El Reial Decret 1538/2006 de 15 de desembre, pel qual s'establix l'ordenació general de la formació professional del sistema educatiu, (BOE de 3-01-2007), regula en el Capítol V, l'oferta, accés, admissió i matrícula en els cicles formatius de formació professional. En l'article 26. indica que "Les administracions educatives convocaran, almenys una vegada a l'any, les proves d'accés als cicles formatius de grau mitjà i de grau superior".
L'Orde de 14 de març del 2001, de la Conselleria de Cultura i Educació, (DOGV del 2 d'abril) que regula les proves d'accés als cicles formatius de la Formació Professional Específica que s'impartisquen a la Comunitat Valenciana ordena en l'apartat 1r, a la direcció general competent, a convocar, almenys una vegada a l'any, les dites proves; per això resolc:
1. Finalitat
La present resolució té com a finalitat convocar la celebració de proves d'accés als Cicles Formatius de Formació Professional per a l'any 2007.
2. Convocatòria
Les proves d'accés als cicles formatius, tant de grau mitjà com de grau superior, es realitzaran el dia 19 de maig de 2007, segons l'horari indicat en els punts 9 i 10 d'esta resolució.
3. Lloc de celebració
Les proves d'accés es realitzaran en els instituts d'Ensenyança Secundària (IES) i/o en els instituts de Formació Professional Superior (IFPS) que determinen les corresponents direccions territorials de Cultura, Educació i Esport.
Les relacions dels IES i/o IFPS on se celebraran les proves, amb indicació dels cicles a què donaran accés, seran exposades en les direccions territorials de Cultura, Educació i Esport i en tots els IES i/o IFPS del seu àmbit. De la mateixa manera, seran publicades en la pàgina web de la Conselleria de Cultura, Educació i Esport (www.cult.gva.es).
4. Condicions de presentació
Tota aquella persona que no reunisca els requisits acadèmics d'accés directe a un cicle formatiu, podrà concórrer a les proves d'accés sempre que complisca les condicions següents:
Proves de grau mitjà:
- Tindre 17 anys d'edat o complir-los durant l'any 2007.
Proves de grau superior:
- Tindre 19 anys d'edat o complir-los durant l'any 2007.
Per als qui acrediten haver superat un cicle formatiu de grau mitjà i desitgen accedir a un cicle formatiu de grau superior de la mateixa família professional o d'una família o cicle relacionat amb el cicle de grau mitjà superat, el requisit d'edat per a la realització de les proves serà de 18 anys d'edat o complir-los durant l'any 2007.
5. Calendari d'inscripció
El període d'inscripció a les proves d'accés, tant als cicles de grau mitjà com de grau superior, estarà comprés entre els dies 9 de març i 4 d'abril del 2007, ambdós inclosos, (amb independència del calendari ordinari d'admissió de l'alumnat establit en les Resolucions de les direccions territorials de Cultura, Educació i Esport per a alumnes de grau mitjà i en la Resolució de la Direcció General d'Ensenyament, per a alumnes de grau superior).
Abans del 18 d'abril, els centres receptors de les sol·licituds remetran una còpia d'estes, junt amb la resta de documentació aportada, als IES i/o IFPS on es realitzaran les corresponents proves d'accés.
6. Sol·licitud d'inscripció i documentació
Les sol·licituds d'inscripció es presentaran en el centre docent, en el que es vaja a sol·licitar, en primera opció, l'admissió per a cursar el cicle formatiu que es desitja.
Els models de sol·licitud apareixen en els annexos I i II a esta resolució.
Junt amb la sol·licitud, els aspirants hauran de presentar la documentació següent:
- Document Nacional d'Identitat, o targeta d'estranger, o permís de residència temporal o definitiva, o visat d'estudis (règim especial d'estudiants estrangers), amb fotocòpia per a ser confrontada.
- Declaració responsable que no es reunixen els requisits d'accés directe, i que, si en el moment de formalitzar la matrícula al cicle reuniren tals requisits, renunciarien a l'accés per prova, fins i tot en el cas d'haver-la superat, per a optar a les places d'accés directe. Un model d'esta declaració s'arreplega en els annexos a esta resolució.
L'alumnat que presente, en el període d'inscripció la sol·licitud a la prova d'accés als cicles formatius de grau mitjà i estiga cursant un programa de garantia social a la Comunitat Valenciana, haurà d'aportar obligatòriament, fins al dia 26 de juny del 2007 inclòs, la certificació de superació, perquè la Comissió d'Avaluació puga qualificar el seu prova d'accés segons el que indica el punt 13 d'esta resolució.
L'alumnat que presente en el període d'inscripció la sol·licitud a la prova d'accés a un cicle de grau superior, i puga acreditar l'haver superat un cicle formatiu de grau mitjà de la mateixa família professional o d'una família o cicle relacionat amb el cicle del superior a qui es desitja accedir, haurà d'aportar fins al 26 de juny del 2007 inclòs, la certificació acadèmica corresponent, perquè la Comissió d'Avaluació puga comprovar que es complix la condició a què fa referència el punt 4 d'esta resolució. En este sentit, els centres receptors de les sol·licituds d'inscripció a les proves d'accés a cicles formatius de grau superior, realitzaran una inscripció supeditada a l'obtenció del certificat acadèmic de superació del corresponent cicle formatiu de grau mitjà. En la llista provisional i en la llista definitiva dels resultats de les proves, els mencionats alumnes, en el cas d'haver superat el cicle, figuraran amb la qualificació obtinguda en les dites proves.
7. Efectes i validesa
Els que superen la prova d'accés obtindran un certificat de superació que els permetrà optar a la reserva del menys un 20% de les places disponibles del cicle formatiu en què realitzen la preinscripció; per a això, hauran de confirmar esta i presentar la certificació d'haver superat les proves d'accés, fins al 3 de juliol del 2007 inclòs, en el centre educatiu on desitgen cursar el cicle formatiu.
Estar en possessió del certificat de superació de la prova d'accés, no implica l'admissió automàtica del candidat per a cursar les ensenyances corresponents.
Aquells aspirants que superen la prova d'accés, hauran de formalitzar la preinscripció i posterior matriculació en els períodes que per a això s'establisquen, en el centre educatiu on vullguen realitzar el cicle formatiu.
Els que hagueren superat la prova d'accés en convocatòries anteriors i no complisquen els requisits d'accés directe, podran optar directament a la reserva del 20% de les places indicada en el paràgraf anterior, dins del termini previst per a la preinscripció als cicles formatius. En este cas, les sol·licituds es baremaran junt amb les presentades una vegada superades les proves corresponents a la present convocatòria.
La superació de les proves permetrà l'accés als cicles formatius, en les condicions que en cada curs s'establisquen, als qui no complisquen els requisits acadèmics d'accés directe.
La certificació que acredita haver superat la prova d'accés als cicles formatius de Formació Professional té validesa en tot l'Estat, i manté la seua vigència mentres no es modifiquen els Títols i les seues corresponents ensenyances mínimes.
8. Orientació a l'alumnat
La direcció dels IES i/o IFPS on es realitzen les proves d'accés, designarà el professorat dels distints departaments didàctics i/o d'Orientació, que haurà d'orientar les persones interessades en la seua realització.
La dita orientació tindrà com a objecte informar sobre el calendari, estructura, continguts, criteris d'avaluació i possibilitat d'exempció de dites proves.
9. Prova d'accés a cicles formatius de grau mitjà
1- Objectius
Els aspirants hauran d'acreditar els coneixements i habilitats suficients per a cursar amb aprofitament les dites ensenyances.
El nivell exigible serà el corresponent al de l'Educació Secundària Obligatòria (ESO)
2- Estructura i continguts
La prova d'accés als cicles formatius de grau mitjà, comuna a tots ells, constarà únicament d'una part general dividida en dos apartats, A i B.
L'apartat A inclourà la comprensió i expressió de textos escrits amb propietat, autonomia i creativitat junt amb coneixements de Llengua, Ciències Socials i Geografia i Història.
En l'apartat B es proposarà la resolució d'exercicis de Matemàtiques junt amb altres coneixements de Tecnologia i Ciències de la Naturalesa.
Els continguts d'ambdós apartats estaran adaptats al que s'establix en el currículum vigent de l'ESO a la Comunitat Valenciana.
3- Desenvolupament de les proves
Les proves es realitzaran el mateix dia i a la mateixa hora, d'acord amb el calendari següent:
Dia: 19 de maig del 2007
Horari: 9 h 30 min.: Apartat A. Duració: 2 hores
12.00 hores: Apartat B. Duració: 2 hores
Els aspirants hauran d'anar proveïts del DNI o targeta d'estranger, o permís de residència temporal o definitiva, o visat d'estudis (règim especial d'estudiants estrangers), identificatiu.
10. Prova d'accés a cicles formatius de grau superior
1. Objectius
Acreditar la maduresa en relació amb matèries comunes i de modalitat del Batxillerat i les capacitats corresponents al camp professional de què es tracte.
2. Estructura i continguts
La prova d'accés als cicles formatius de grau superior constarà de dos parts: part general, comuna a tots els cicles i part específica.
La part general constarà de dos apartats:
Apartat A, on es demanaran respostes argumentades relatives a preguntes sobre continguts de matèries comunes del Batxillerat (Llengua i Literatura i Història), que es formularan després de la lectura comprensiva d'un text.
Apartat B, que constarà d'exercicis de Matemàtiques, els continguts del qual estan inclosos en el currículum de les matèries de Matemàtiques Aplicades a les Ciències Socials I i II.
La part específica inclourà continguts de determinades matèries de modalitat o optatives del Batxillerat, segons siga l'opció a què estiga adscrit el cicle formatiu. En l'annex IV s'indiquen les sis opcions en què s'agruparan les proves, les matèries de Batxillerat en què es basaran i els cicles formatius a què donen accés.
El contingut d'estes proves s'adequarà als currículums vigents a la Comunitat Valenciana de les dites matèries del Batxillerat.
3. Desenvolupament de les proves
Les proves es realitzaran, el mateix dia i a la mateixa hora, d'acord amb el calendari següent:
Dia: 19 de maig del 2007
Horari: 9 h 30 min.: Part general (Apartat A). Duració: 1h 30 min.
11 h 30 min: Part general (Apartat B). Duració: 1h 30 min.
15 h 30 min: Part específica. Duració: 2 h 30 min.
Els aspirants hauran d'anar proveïts del DNI o targeta d'estranger, o permís de residència temporal o definitiva, o visat d'estudis (règim especial d'estudiants estrangers), identificatiu.
11. Elaboració de les proves
Els exercicis de les proves seran elaborats per l'Àrea de Formació Professional.
12. Coordinació
Els directors territorials de Cultura, Educació i Esport designaran en la província de l'àmbit de la seua competència, un inspector d'educació encarregat de la coordinació del procés de desenvolupament de les proves.
Les seues funcions seran:
- Planificar, convocar i dirigir totes les reunions que siguen necessàries amb els directors dels IES i/o IFPS on es realitzaran les proves en la seua província corresponent.
- Supervisar el seu desenvolupament.
- Atendre les consultes que respecte d'això realitzen els IES i/o IFPS.
- Revisar la documentació necessària relacionada amb les indemnitzacions per raons de servici i gratificacions per servicis extraordinaris dels components de les comissions d'avaluació i el seu posterior trasllat a la Direcció General d'Ensenyament.
La Direcció General d'Ensenyament convocarà els inspectors de Coordinació designats a les reunions conjuntes per a organitzar el desenvolupament de les proves.
13. Comissions d'Avaluació
En funció dels aspirants a realitzar les proves, en cada un dels IES i/o IFPS en què es realitzen les proves, es constituirà una Comissió d'Avaluació per cada grup d'entre 150 i 160 aspirants a realitzar les proves d'accés a cicles de grau mitjà i/o de proves d'accés a cicles de grau superior, composta per:
- El president que serà el director de l'IES i/o IFPS o, si no n'hi ha, un professor de Secundària o un professor Tècnic de Formació Professional.
- Quatre professors dels departaments didàctics relacionats amb les matèries de les proves, dels quals el de menor edat, actuarà com a secretari de la comissió.
Així mateix, es podrà incorporar un assessor docent per Comissió d'Avaluació en les proves d'accés a cicles formatius de grau mitjà i fins a un màxim de dos assessors per Comissió d'Avaluació en les de grau superior, depenent de la complexitat dels exercicis a avaluar derivada de les diferents opcions que pot triar l'alumnat.
Els components seran anomenats pels respectius directors territorials de Cultura, Educació i Esport.
Esta comissió tindrà les funcions següents:
- Organització i realització de la prova.
- Resolució de les sol·licituds d'exempció.
- Correcció i qualificació.
- Ompliment de l'acta i publicació de les llistes provisionals i llistes definitives dels resultats.
- Resolució de les reclamacions de qualificacions estimades incorrectes.
14. - Qualificació i publicació
- Qualificació de les proves
Per a la qualificació de les proves s'utilitzaran les escales de puntuacions indicades a continuació, i es consideraran aptes els exercicis amb qualificació igual o superior a cinc.
a) Qualificació de les proves d'accés a cicles de grau mitjà:
Cada un dels apartats que constituïxen la prova es qualificarà numèricament entre 0 i 5 punts per a cada una de les parts. La qualificació final serà la corresponent a la suma de les qualificacions d'ambdós apartats, sempre que s'obtinga almenys una puntuació de 2 o més en cada un d'ells, sent positiva la qualificació de 5 o superior.
D'acord amb l'Orde conjunta de 24 de febrer del 2000, de les Conselleries de Cultura, Educació i Ciència i d'Ocupació, per la qual es regulen els programes de garantia social a la Comunitat Valenciana (DOGV de 14.03.2000), l'alumnat que haja superat un d'ells, amb una qualificació igual o superior a 5 i complisca els requisits per a realitzar la prova d'accés als cicles formatius de grau mitjà, disposarà d'una puntuació de partida que se sumarà a l'obtinguda en la prova; la dita puntuació s'obtindrà multiplicant la mitjana aritmètica de les qualificacions obtingudes en cada una de les àrees de Formació Bàsica i de Formació i Orientació Laboral i en cada un dels mòduls que componen l'àrea de Formació Professional Específica, sempre que estes siguen iguals o superiors a 5, pel coeficient 0,1.
b) Qualificació de les proves d'accés a cicles de grau superior:
Cada un dels apartats que constituïxen la part general de la prova es qualificarà entre 0 i 5 punts. La qualificació final de la part general serà la corresponent a la suma de les qualificacions d'ambdós apartats.
La part específica de la prova es qualificarà entre 0 i 10 punts.
Quan l'aspirant haja de realitzar les dos parts, la qualificació global de la prova s'obtindrà calculant la mitjana aritmètica de les qualificacions obtingudes en la part general i en la part específica, expressada amb dos decimals, sempre que en ambdós haja obtingut una qualificació de 4 punts o superior, sent positiva la qualificació de 5 punts o superior.
Quan l'aspirant haja de realitzar una sola de les parts, per exempció de l'altra, la qualificació global serà l'obtinguda en ella.
Quan l'aspirant estiga exempt/a de la realització d'ambdós parts de la prova, la qualificació global, serà de 5.
L'acta d'avaluació es confeccionarà segons el model que figura en els annexos d'esta resolució. Quan la qualificació siga d'apte es farà constar en la dita acta la puntuació numèrica, expressada amb dos xifres decimals.
Les comissions avaluadores remetran una còpia de les actes d'avaluació a les direccions territorials de Cultura, Educació i Esport corresponents, en el termini màxim de set dies des de la publicació de les llistes definitives.
- Publicació de llistes
El resultat provisional de les proves es publicarà el dia 15 de juny del 2007 en el tauler d'anuncis dels IES i/o IFPS on s'hagen realitzat i, també, en les direccions territorials de Cultura, Educació i Esport. El llistat definitiu d'aprovats, ordenat per qualificacions, es farà públic, en els mateixos llocs, el dia 27 de juny.
15. Certificats
El secretari de l'IES i/o IFPS en què es realitzen les proves expedirà, amb data 27 de juny del 2007, un certificat a les persones que les hagen superat en la seua totalitat, segons el model que figura en l'annex V d'esta resolució. En cap cas s'estendrà certificació de la superació parcial de la prova.
En la certificació que s'estenga als qui hagen superat la prova d'accés a cicles formatius de grau mitjà, haurà de constar expressament que li permet cursar qualsevol d'estos.
En la certificació que s'estenga als qui hagen superat la prova d'accés a cicles formatius de grau superior, haurà de constar el nom de cada un dels cicles formatius a què dóna accés, segons les opcions que figuren en l'annex IV de la present resolució.
En la certificació que s'estenga als qui acrediten haver superat un cicle de grau mitjà i superen la prova d'accés a algun cicle de grau superior relacionat amb aquell a què es desitja accedir, sense tindre 19 anys d'edat, d'acord amb allò que s'ha especificat en l'apartat 4 de la present resolució, haurà de constar expressament que només poden accedir als cicles i a les famílies professionals que figuren en l'annex VIII.
16. Exempcions
1. Aquelles persones que, per mitjà de la corresponent certificació acadèmica, acrediten haver superat la prova d'accés a la Universitat per a persones majors de 25 anys, podran sol·licitar l'exempció de realitzar la prova d'accés als cicles formatius de grau mitjà o de grau superior.
2. Exempció de la part general de la prova d'accés a cicles de grau superior.
Aquelles persones que posseïsquen la certificació d'haver superat totalment la prova d'accés a qualsevol cicle formatiu de grau superior, quedaran exemptes de realitzar la part general de la prova.
3. Exempció de la part específica de la prova d'accés a cicles de grau superior.
Podran sol·licitar l'exempció de la part específica de la prova:
- Els qui acrediten, per mitjà de fotocòpia compulsada del Títol o del resguard d'haver abonat les taxes corresponents, del Títol de Tècnic d'un cicle formatiu de grau mitjà de la mateixa família professional o relacionat amb el cicle que es desitja cursar.
- Els qui estiguen en possessió d'un certificat de professionalitat relacionat amb el cicle que es desitja cursar.
- Els qui acrediten documentalment una qualificació professional relacionada amb el cicle a què es desitja accedir.
- Els qui acrediten una experiència laboral en el mateix camp professional a què pertany el cicle formatiu a què es desitja accedir.
La relació laboral haurà de ser d'almenys l'equivalent a un any amb jornada completa.
Els dies cotitzats a la Seguretat Social, hauran de correspondre al
mateix període.
Per a acreditar l'experiència laboral hauran d'aportar la documentació següent:
a) Certificats de les empreses on s'haja treballat en els quals es faça constar específicament, la duració del contracte, l'activitat laboral desenvolupada per l'interessat i el nombre d'hores dedicades. En cas de Treballadors Autònoms, certificat d'alta en l'Impost d'Activitats Econòmiques.
b) Certificació de la Tresoreria de la Seguretat Social o de la Mutualitat Laboral a què estiguera afiliat, on conste l'empresa i el període de contractació o si és el cas el període de cotització en el Règim especial de Treballadors Autònoms.
També quedaran exempts de realitzar la part específica de la prova d'accés a cicles formatius de grau superior de la Família Professional d'Activitats Físiques i Esportives, els qui acrediten, per mitjà de certificació de la Secretària Autonòmica d'Esport, ser esportista d'elit (nivells A i B) de la Comunitat Valenciana o condició d'esportista d'alt nivell, segons el que establix el Reial Decret 1467/97, de 19 de setembre, (BOE de 16.10.1997).
En tots els casos els interessats en estes exempcions hauran de fer-ho constar en la sol·licitud d'inscripció, acompanyada dels documents preceptius.
Els centres receptors d'una sol·licitud d'exempció de la part específica hauran d'adjuntar a l'expedient que remeten a l'IES i/o IFPS on realitzarà la prova l'interessat, un informe del departament didàctic de la Família Professional del cicle formatiu a què desitja accedir, argumentant la proposta d'exempció a la vista de la documentació aportada.
Els membres de la Comissió Avaluadora es constituiran en comissió de valoració de la documentació presentada a l'efecte d'exempcions. El resultat de la seua valoració s'entregarà per mitjà d'un informe del president de la Comissió, que haurà de dictar una resolució expressa individualitzada, que serà comunicada a l'aspirant abans del 3 de maig del 2007, i de la qual s'enviarà una còpia al centre que va tramitar la sol·licitud d'exempció. El contingut de la resolució s'adjuntarà a la sol·licitud d'inscripció de l'aspirant per mitjà de la corresponent diligència.
En cas de resolució denegatòria, esta haurà de ser motivada i contra la mateixa podrà interposar-se recurs d'alçada davant del director territorial de Cultura, Educació i Esport corresponent, qui el resoldrà.
17. Reclamació de qualificacions
Segons s'establix en el punt 13 d'esta resolució, les Comissions d'Avaluació seran les encarregades de resoldre les reclamacions sobre les qualificacions de les proves.
D'acord amb el punt 14, els resultats provisionals de les proves es faran públics en el centre docent en què es van realitzar, el dia 15 de juny del 2007. El procediment de reclamació de qualificacions serà el que establix la normativa que regula l'exercici del dret de reclamació de qualificacions estimades incorrectes. A este efecte, els presidents de la Comissió d'Avaluació tindran les competències que atribuïx als directors dels centres educatius, l'Orde de 23 de gener de 1990 de la Conselleria de Cultura, Educació i Ciència (DOGV de 7-2-90) i la Resolució de 23 de gener de 1990 de la Direcció General d'Ordenació i Innovació Educativa (DOGV de 7-2-90)
18. Indemnitzacions
Els components de les Comissions d'Avaluació, tindran els drets establits en el Decret 24/1997, d'11 de febrer, del Govern Valencià, sobre indemnitzacions per raons de servici i gratificacions per servicis extraordinaris.
DISPOSICIONS FINALS
Primera.
La present Resolució produirà efectes l'endemà de la seua publicació en el Diari Oficial de la Comunitat Valenciana.
Segona.
Contra la present resolució, que no esgota la via administrativa, es podrà interposar recurs d'alçada davant de la Secretària Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, en la redacció donada per la Llei 4/1999 de Règim Jurídic de les Administracions Públiques i del Procediment Administratiu Comú.
València, 20 de febrer del 2007.- El director general d'Ensenyament: Josep Vicent Felip I Monlleó